ดัชนีหุ้นภาคเช้าปิดที่ 747.44 จุดลดลง 18.10 จุด
ดัชนีหุ้นวันที่ 18 พ.ค. ทันทีเปิดตลาดหุ้นปรับตัวลดลงจนแตะระดับต่ำสุดของภาคเช้าที่ระดับ 746.63 จุด ก่อนมาปิดตลาดที่ระดับ 747.44 จุด ลดลง 18.10 จุด หรือ 2.36% มูลค่าการซื้อขาย 15,601 ล้านบาท&nbsp;
24 พ.ค. 2553

ดัชนีหุ้นวันที่ 18 พ.ค. ทันทีเปิดตลาดหุ้นปรับตัวลดลงจนแตะระดับต่ำสุดของภาคเช้าที่ระดับ 746.63 จุด ก่อนมาปิดตลาดที่ระดับ 747.44 จุด ลดลง 18.10 จุด หรือ 2.36% มูลค่าการซื้อขาย 15,601 ล้านบาท 
นายอดิศักดิ์ คำมูล ผู้อำนวยการฝ่ายวิจัย บริษัทหลักทรัพย์ เคจีไอ(ประเทศไทย) กล่าวว่า ดัชนีหุ้นปรับตัวลดลงเป็นผลมาจากการปรับฐานตามดัชนีหุ้นในต่างประเทศ เพราะในช่วงที่ตลาดหุ้นไทยหยุดทำการ ตลาดหุ้นต่างประเทศในยุโรปและสหรัฐปรับตัวลดลงเพราะนักลงทุนได้ขายสินทรัพย์เพื่อต้องการเงินสดนำไปกอบกู้ปัญหาของประเทศกรีซ 
ด้วยเหตุนี้จึงทำให้ตลาดหุ้นปรับตัวลดลง ซึ่งน่าจะกินเวลา 1-2 สัปดาห์ และขณะนี้ได้ผ่านมาแล้วกว่าสัปดาห์ แต่เนื่องจากตลาดหุ้นไทยได้หยุดทำการหลายวัน จึงเพิ่งมารับรู้ในช่วงนี้ โดยปัญหาการเมืองไม่ได้มีผลต่อดัชนีหุ้นแต่อย่างใด โดยคาดว่าแนวรับระดับ 745 จุดจะเป็นระดับแข็งแกร่ง 
สำหรับภาคบ่ายต้องจับตาตลาดหุ้นในยุโรปจะเปิดทำการ หากฟื้นตัวได้มีโอกาสทำให้ดัชนีหุ้นไทยภาคบ่ายฟื้นตัวตามได้ แต่หากตลาดหุ้นยุโรปปรับตัวลงต่อ อาจมีแรงกดดันให้ดัชนีหุ้นไทยปรับตัวลงทดสอบระดับแนวรับ 745 จุดได้